Oddmund Harsvik

Oddmund Harsvik (født 29. november 1950 i Fosnavåg i Herøy på Sunnmøre), er en norsk redaktør, journalist, forfatter og foredragsholder. Han startet som sjømann da han var 16 år, og tok styrmannsutdannelse. Han flyttet til Kristiansand i 1973, og har bodd der siden.
Harsvik har senere jobbet offshore, deriblant har han sittet som heltids fagforeningsleder. I mer enn 20 år har Harsvik jobbet som journalist, forfatter og foredragsholder. Harsviks spesialfelt er rusproblematikk. 

Harsvik er gründeren bak Stiftelsen Klar, en stiftelse, holdningsskaping og lavterskel opp mot rusproblematikken. Han etablerte gatemagasinet Klar i september 2006.Om oss Gatemagasinet Klar Gatemagasinet selges på gaten av rusmiddelavhengige som betaler 50 kroner per magasin, og selger det for 100 kroner. Fortjenesten beholder de selv. Harsvik er ansvarlig redaktør, daglig leder og journalist i prosjektet. I tillegg er han styreformann og daglig leder av Stiftelsen Klar.

 Bibliografi 
 Bomtrål – bomskudd og trynefaktor
 Tapt barndom i barnevernets klør
 Når bunnen blir håpet – eller døden
 Kjære Natasha
 12 kvinnelige alkoholikere 
 Hverdagsdikt: Litt hulter til bulter. 
Han har også utgitt boken Et hælvetes liv, forfattet av Morten Leander Aasen på sitt eget forlag Harsvik Media.

 Referanser 

Kategori:Norske redaktører
Kategori:Norske journalister
Kategori:Norske forfattere
Kategori:Personer fra Herøy kommune i Møre og Romsdal
Kategori:Fødsler i 1950